Paisley ble født i Hetton-le-Hole, County Durham. Han kom til Liverpool FC i 1939 fra amatørklubben Bishop Auckland, men på grunn av krigen måtte han vente helt til 1946 før han debuterte på klubbens førstelag. Som spiller var Paisley venstre half, som grovt sett tilsvarer defensiv midtbane i dag. Fra 1946 til 1954 spilte han 253 ligakamper for Liverpool, og scoret ti mål. Han ble ligamester i 1946/47, men var også med på nedrykk i sin siste sesong for klubben.